飯戲攻心

《飯戲攻心》係2022年嘅喜劇港產片，由陳詠燊執導，黃子華、鄧麗欣、林明禎、張繼聰、王菀之、陳湛文主演。故仔用愛情喜劇做題材。

套戲原定係賀歲片，安排喺2022年2月1號上映，但因為香港爆發第五波武漢肺炎疫情長閂戲院未能如期上映，最後延至臨近中秋節嘅同年9月7號正式公映。

演員表
黃子華 飾 陳鴻
鄧麗欣 飾 Monica
林明禎 飾 Meow
張繼聰 飾 陳禮
王菀之 飾 Josephine
陳湛文 飾 陳熹
廖子妤 飾 陳鴻阿媽

記事 
 《飯戲攻心》發佈前導電影預告宣傳電影，而且更將「電影院禮儀」歌改成 「飯氣歌」作宣傳
 由於《飯戲攻心》由農曆新年上畫延遲到臨近中秋節上畫，戲入面本嚟提及嘅年三十晚食團年飯情節，被配音修改做中秋夜食「團圓飯」；而原定喺片尾播嘅賀年彩蛋片段亦抽起唔播，不過片商喺票房到二千萬港紙之後將呢條彩蛋片段擺上網播，由陳湛文一個人負責將片入面嘅所有角色重新配音。最終到2023年農曆新年前後嗰陣，上畫嘅場次恢復播出賀年彩蛋片段。
 《飯戲攻心》片尾播出另一套由黃子華主演嘅電影《毒舌大狀》嘅預告片，預告2023年上畫。
 《飯戲攻心》喺中國大陸上畫嗰陣，易名做《還是覺得你最好》，取自套戲入面嘅其中一首插曲 — 張學友主唱嘅同名粵語流行歌。

港產片
2022年電影